CELEX: 62018TN0755
Language: fi
Date: 2018-12-22 00:00:00
Title: Asia T-755/18: Kanne 22.12.2018 – FL Brüterei M-V ym. v. komissio

11.3.2019   
            
            
               FI
            
            
               Euroopan unionin virallinen lehti
            
            
               C 93/65
            
         
      Kanne 22.12.2018 – FL Brüterei M-V ym. v. komissio
      (Asia T-755/18)
      (2019/C 93/86)
      Oikeudenkäyntikieli: saksa
      
         Asianosaiset
      
      
         Kantajat: FL Brüterei M-V GmbH (Finkenthal, Saksa), Erdegut GmbH (Finkenthal) ja Ökofarm Groß Markow GmbH (Lelkendorf, Saksa) (edustaja: asianajaja H. Schmidt)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  Kumoaa 22.10.2018 annetun komission täytäntöönpanoasetuksen (EU) 2018/1584 (1) (EUVL L 264, 23.10.2018, s. 1) 1 artiklan 4 kohdan, jolla muutetaan asetusta (EY) N:o 889/2008 (2) seuraavasti: ”Korvataan 42 artiklan b alakohdassa päivämäärä ’31 päivään joulukuuta 2018’ päivämäärällä ’31 päivään joulukuuta 2020’”.
               
            
                  —
               
               
                  Velvoittaa vastaajan maksamaan 2 469 503,44 euroa FL Brüterei M V GmbH:lle kanteen tiedoksiantamispäivästä lukien laskettavine viivästyskorkoineen, jonka vuotuinen määrä on Euroopan keskuspankin peruskorko korotettuna kahdeksalla prosenttiyksiköllä, sekä
               
            
                  —
               
               
                  toteaa, että vastaaja on velvollinen korvaamaan kantajille lisävahingot, jotka aiheutuvat niille siitä, että komissio antoi täytäntöönpanoasetuksella (EU) 2018/1584 uuden poikkeussäännöstön, jossa sallitaan silloin, kun luonnonmukaisesti kasvatettuja kananpoikia ”ei ole saatavilla”, perinteisesti kasvatettujen kananpoikien tuonti luonnonmukaiseen tuotantoyksikköön, ilman, että – kuten komissio olisi ollut velvollinen tekemään – asetuksen (EY) N:o 834/2007 (3) 22 artiklan 2 kohdan mukaisesti poikkeuksia olisi myönnetty mahdollisimman vähän eli ilman, että poikkeussäännöstön käyttö edellyttäisi, että 700 kilometrin säteellä paikkakunnalta, jossa kananpoikien tuotantoyksikkö sijaitsee, ei ole luonnonmukaisesti tuotettuja kananpoikia tarjoavaa hautomoa, ja ilman, että näyttö siitä, että luonnonmukaisesti tuotettuja kananpoikia ei ole saatavilla, olisi esitettävä siten, että luonnonmukaisesta tuotannosta tunnettuihin hautomoihin tehdyt kolme tilausta olivat tuloksettomia, eikä siten, että olisi tehty tiedusteluja hautomoihin, jotka ovat tunnettuja siitä, että ne eivät tarjoa luonnonmukaisesti tuotettuja kananpoikia.
               
            
         Oikeudelliset perusteet ja pääasialliset perustelut
      
      Kanteen tueksi on esitetty seuraavat kanneperusteet.
      
                  1)
               
               
                  Ensimmäinen kanneperuste, jonka mukaan sääntelytoimi on pätemätön
                  
                              —
                           
                           
                              Ensimmäisessä kanneperusteessa väitetään, että vastaaja on laiminlyönyt asetuksen (EY) N:o 834/2007 14 artiklan 1 kohdan a alakohtaan perustuvan velvollisuutensa, jonka mukaan poikkeuksia siitä, että luonnonmukaisesti kasvatettujen nuorten eläinten on oltava luonnonmukaista tuotantoa harjoittavalla tilalla syntyneitä ja kasvatettuja, on myönnettävä mahdollisimman vähän.
                           
                        
                              —
                           
                           
                              Tältä osin väitetään, että poikkeussääntelyn pidentäminen kahdella vuodella on vastoin asetuksen (EY) N:o 834/2007 22 artiklaa, jonka mukaan poikkeuksia on myönnettävä mahdollisimman vähän. Laadullisten edellytysten ja rajoitusten puuttuminen johtaa kantajien mukaan väärinkäytön luonteisen käytännön mahdollistamiseen, kuten vastaaja on havainnut Alankomaiden kuningaskunnassa.
                           
                        
            
                  2)
               
               
                  Toinen kanneperuste, joka koskee SEUT 340 artiklan toisen kohdan mukaista vastuuta lainvastaisesta hallintotoimesta
                  
                              —
                           
                           
                              Toisessa kanneperusteessa esitetään, että vastaaja on laiminlyönyt varmistaa, että Alankomaat noudattaa asetuksen (EY) N:o 889/2008 42 artiklan b alakohdan säännöstä.
                           
                        
                              —
                           
                           
                              Tältä osin väitetään, että vastaajan virheellinen menettely on aiheuttanut kantajille tulonmenetystä, koska vastaaja ei ole kehottanut Alankomaiden viranomaisia sääntöjenmukaiseen menettelyyn luonnonmukaisesti kasvatettujen kananpoikien käytössä luonnonmukaisessa kananpoikien tuotannossa.
                           
                        
            
                  3)
               
               
                  Kolmas kanneperuste, joka koskee vastuuta täytäntöönpanotoimivallan lainvastaisesta käytöstä
                  
                              —
                           
                           
                              Kolmannessa kanneperusteessa esitetään, että kun vastaaja on antanut uuden poikkeussäännöstön, joka on vain ajallisesti rajoitettu ja jota eivät koske mitkään laadulliset edellytykset tai vaatimukset, se on rikkonut asetuksen (EY) N:o 834/200 22 artiklaa ja ylittänyt sille annetun toimivallan.
                           
                        
            
         (1)  Luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta 22.10.2018 annettu komission täytäntöönpanoasetus (EU) 2018/1584 (EUVL 2018, L 264, s. 1).
      
         (2)  Luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY)N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta 5.9.2008 annettu komission asetus (EY) N:o 889/2008 (EUVL 2008, L 250, s. 1).
      
         (3)  Luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28.6.2007 annettu neuvoston asetus (EY) N:o 834/2007 (EUVL 2007, L 189, s. 1).